ddrg/super_eurlex huggingface dataset:
DA Den Europæiske Unions Tidende CE 84/822

(2004/C 84 E/0917)

SKRIFTLIG FORESPØRGSEL P-0621/04

af Karin Riis-Jørgensen (ELDR) til Kommissionen

(24. februar 2004)

Om: Revidering af TEN-T

Der drøftes for tiden en revidering af EU's transeuropæiske transportnet (TEN-T). I denne forbindelse indføres et nyt begreb, »Motorways of the Sea«. Dette kan konceptuelt nok støttes, men det rummer en stor risiko for konkurrenceforvridning afhængig af implementeringen i praksis.

På den baggrund vil det være nyttigt med afklaring af følgende:

— Kan skibe i forbindelse med TEN-T opfattes som infrastruktur, hvorved bygning og indkøb af skibe kan finansieres af TEN-T-midler?

— Skal støtte til projekter mht. Motorways of the Sea altid gennemføres vha. en udbudsprocedure i den enkelte medlemsstat?

— Vil rabatter på havneafgifter, stevedoring, lodser o.l. i konkrete havne i forbindelse med opstart af nye ruter blive omfattet af loftet for statsstøtte til opstart af sådanne nye ruter?

Svar afgivet på Kommissionens vegne af Loyola de Palacio

(6. april 2004)

Kommissionens forslag af 1. oktober 2003 om ændring af Fællesskabets retningslinjer for udvikling af det transeuropæiske transportnet (1), omfatter blandt andet det prioriterede projekt »Motorveje til søs« (Motorways of the Sea). Dette begreb blev allerede lanceret i hvidbogen, »Den Europæiske transportpolitik frem til 2010 — De svære valg« (2), som Kommissionen forelagde i 2001. Det er Kommissionens opfattelse, at midlerne til at gennemføre projektet må variere fra område til område. I nogle tilfælde vil økonomisk støtte fra Fællesskabet til anlæg af infrastruktur være tilstrækkeligt til at opnå de ønskede resultater. I andre tilfælde kan det være nødvendigt med økonomiske incitamenter, der rækker ud over infrastrukturstøtte. Derfor har Kommissionen foreslået, at EU kan medfinansiere opstart af rederier på motorvejene til søs, begrænset til en periode på to år og på grundlag af en udbudsprocedure. Denne form for støtte skal ydes i overensstemmelse med EU-retningslinjerne for statsstøtte til søtransportsektoren, som offentliggjort i Den Europæiske Unions Tidende (3) den 17. januar 2004, der tillader støtte til opstart af virksomheder i en periode på højst tre år.

Kommissionens forslag er nu til behandling i Rådet og Europa-Parlamentet.

(1) KOM(2003) 564 endelig udg.

(2) KOM(2001) 370 endelig udg.

(3) EUT C 13 af 17.1.2004.
DA Den Europæiske Unions Tidende CE 88/207

(2004/C 88 E/0215)

SKRIFTLIG FORESPØRGSEL E-0749/04

af Paul Rübig (PPE-DE) til Kommissionen

(11. marts 2004)

Om: Indførelse af en sektorspecifik tilgang i udviklingssamarbejdet i EU

Kommissionens samarbejde om udvikling har siden indførelsen af den sektorspecifikke tilgang (»sector approach«), som i stigende grad sigter mod at yde direkte budgetstøtte til modtagerlandene, ændret sig markant. Omfanget af budgetmidler, der står til rådighed for europæiske rådgivningsvirksomheder til tekniske støtteprojekter, er derfor støt faldende, idet omfattende opgaver fremover skal løftes af modtagerstaten og dennes forvaltning alene.

Hvordan vurderer Kommissionen, f.eks. ud fra en statistik, den absolutte (i euro) og relative udvikling i den tekniske støtte (inkl. indkøb) som procentdel af Kommissionens anslåede udviklingsbudget (f.eks. projekter/budgetstøtte/samlet budget) fra 1996 til i dag og som overslag frem til udgangen af indeværende budgetperiode?

Svaf afgivet på Kommissionens vegne af Poul Nielson

(30. april 2004)

Kommissionen er medlem af udviklingsbistandsudvalget (DAC) under Organisationen for Økonomisk Samarbejde og Udvikling (OECD) og har dermed pligt til at sørge for fuld og regelmæssig indberetning af den samlede udviklingsbistand, i overenstemmelse med DAC's standardiserede indberetningsformat.

En af de indberettede oplysninger er det beløb, som afsættes til teknisk samarbejde (TCO). I henhold til DAC omfatter teknisk samarbejde tilvejebringelse af ressourcer, hvor hovedsigtet er at øge den menneskelige intellektuelle kapital, dvs. viden, færdigheder, teknisk ekspertise mv., samt beløb, der i første række tager sigte på bistand til gennemførelsen af et projekt.

Vedlagte skema viser, hvor store beløb der er blevet indberettet til DAC som teknisk samarbejde i perioden 1996-2002, som procentdel af den samlede officielle udviklingsbistand (ODA), der blev ydet i form af forpligtelser og udbetalinger i samme periode. Denne procentsats har ligget mellem 5,4 % og 3,2 % for forpligtelser og mellem 5,2 % og 3,1 % for udbetalinger.

Teknisk samarbejde indberettet af EU til DAC, i forhold til den samlede bilaterale officielle bistand

(mio. EUR) år Udbetalinger Forpligtelser Bilateral officiel udviklingsbistand Teknisk samarbejde % Bilateral officiel udviklingsbistand Teknisk samarbejde % 1996 4 297,28 178,13 4,1 % 6 098,27 226,83 3,7 % 1997 4 549,91 235,48 5,2 % 5 251,81 286,04 5,4 % 1998 4 580,58 192,54 4,2 % 6 929,46 322,10 4,6 % 1999 4 593,19 181,93 4,0 % 7 009,32 248,99 3,6 % 2000 4 789,75 228,93 4,8 % 7 841,43 247,03 3,2 % 2001 6 160,42 199,74 3,2 % 6 286,88 199,49 3,2 % 2002 6 645,80 203,81 3,1 % 6 854,94 246,94 3,6 %

Der træffes beslutning i hvert enkelt projekt/program om, hvorvidt der skal tilbydes teknisk samarbejde, og det er således ikke muligt at fremlægge prognoser om forpligtelser og udbetalinger.
DA Den Europæiske Unions Tidende CE 88/255

(2004/C 88 E/0260)

SKRIFTLIG FORESPØRGSEL E-0950/04

af Paul Rübig (PPE-DE) til Kommissionen

(29. marts 2004)

Om: Hindringer for skibstrafikken på Donau

Som følge af for lav vandstand i Donau havde østrigske virksomheder i 2003 betydelige meromkostninger i forbindelse med sejlads på Donau, da flodpolitiet i eksempelvis Komarno og Dunaujvaros forbød de i forvejen kun halvt fyldte skibe i at sejle videre.

Derudover kunne pontonbroen i Novisad kun delvis åbnes, hvilket betød, at en transport fra Linz til Ismael tog 2 1/2 måned. Hvad angår fragt af grovplader måtte den videre transport til dels foregå med lastbil, hvilket påførte virksomhederne betydelige meromkostninger.

Dertil kom, at man også med hensyn til vesttrafikken (til f.eks. Duisburg, Antwerpen og Rotterdam) i perioden juni 2003 til midten af januar 2004, som det er tilfældet næsten hvert år, kun lastede skibene op til 25 eller 50 %, og som følge heraf blev der udbetalt et særligt lavvandstillæg på op til 100 %.

Gennem en udbygning af strækningen mellem Regensburg og Passau og af strækninger i Ungarn samt opførelse af en bro i Novisad kunne Donau gøres betydeligt mere attraktiv som Europas vigtigste vandvej (udnyttelsesgraden er for øjeblikket ca. 10 %).

Hvilke foranstaltninger agter Kommissionen at iværksætte for gennem fjernelse af de omtalte hindringer for skibstrafikken på Donau at bidrage til en presserende aflastning af transittrafikken på vejene?

Svar afgivet på Kommissionens vegne af Loyola de Palacio

(30. april 2004)

Kommissionens hvidbog om den europæiske transportpolitik (1) opfordrer til en integreret fremgangsmåde, som bl.a. kombinerer foranstaltninger til at revitalisere jernbanesektoren, navnlig godstransport, fremme nærsøfart, tilskynde til større komplementaritet mellem højhastighedsjernbane- og lufttransport, fremme udviklingen af interoperable intelligente transportsystemer og øge nettets effektivitet og sikkerhed.

Kommissionen foreslog i sin beslutning af 1. oktober 2003 (2), at denne transportakse betragtes som et prioriteret projekt, og identificerer en række flaskehalse, som bør fjernes, for at der kan gøres bedst mulig brug af denne transportform i et udvidet EU's interesse. Kommissionens forslag blev for nylig godkendt af Rådet og Europa-Parlamentet (Europa-Parlamentets afstemning fandt sted den 21. april 2004).

Donauområdet er i vid udstrækning dækket af Interreg III D-programmet Cadses (Central Adriatic Danubian South-Eastern European Space). Interreg er et EU-initiativ, der finansieres af Den Europæiske Fond for Regionaludvikling (EFRU). Gennem ovennævnte program kan der ydes støtte til projekter vedrørende udvikling af bæredygtige transportsystemer langs Donau gennem samarbejde mellem landene i Donauområdet.

(1) KOM(2001) 370 endelig udg.

(2) KOM(2003) 564 endelig udg.
—

I juli 2002 blev der offentliggjort et offentligt internationalt udbud vedrørende udvælgelse af en kontrahent, der skulle have til opgave at opføre overdækningen. Udbuddet måtte annulleres, da der ikke blev indgivet nogen tilbud.
DA Den Europæiske Unions Tidende CE 88/512

(2004/C 88 E/0523)

SKRIFTLIG FORESPØRGSEL E-0572/04

af Graham Watson (ELDR) til Kommissionen

(26. februar 2004)

Om: Tjekkiske psykiatriske hospitaler

Kommissionen bedes venligst gøre rede for, hvilke tilsagn Den Tjekkiske Republik har givet om inden landets indtræden i EU at forbedre den psykiatriske sundhedspleje, f.eks. på det psykiatriske hospital Bohnice i Prag.

Svar afgivet på Kommissionens vegne af Günter Verheugen

(13. april 2004)

Bestemmelser om patienters rettigheder i Den Tjekkiske Republik er for øjeblikket indeholdt i forskellige love og forordninger, navnlig lov nr. 20/1966 om offentlig sundhedspleje, der er blevet ændret flere gange. Loven indeholder f.eks. bestemmelser om behandling uden samtykke, retten til klage/appel og erstatning for skader.

Kommissionen er blevet informeret om, at et forslag til en ny lov om sundhedsydelser er under forberedelse, der indeholder et særligt kapitel om patientrettigheder. Endvidere er der ved at blive udarbejdet en ændring til loven om social sikring, der forbyder anvendelsen af senge forsynet med jernbure eller net på institutioner for mentalt handicappede og psykiatriske hospitaler. En metodisk vejledning er ligeledes ved at blive udarbejdet med henblik herpå, og der forberedes et pilotprojekt, som skal vise personalet, hvorledes anvendelsen af sådanne restriktive midler kan erstattes af moderne praksis.

Den Tjekkiske Republik har forpligtet sig til at respektere og fremme menneskerettighederne og de grundlæggende frihedsrettigheder og har oprettet institutioner til beskyttelse og overvågning af håndhævelsen af disse rettigheder. Dette danner et fast grundlag for vurdering og udvikling af patenternes status og rettigheder. Øget offentlig opmærksomhed og inddragelse af ikke-statslige organisationer (NGO'er) skulle også medvirke til at behandle spørgsmålet om patientrettigheder. Overholdelsen af patientrettigheder vil også afhænge af den generelle situation i sundhedssektoren med hensyn til ressourcer samt uddannelse og overvågning af sundhedspersonalet og de ansvarlige myndigheder.
DA Den Europæiske Unions Tidende CE 78/957

(2004/C 78 E/1014)

SKRIFTLIG FORESPØRGSEL E-0616/04

af Klaus Hänsch (PSE) til Kommissionen

(1. marts 2004)

Om: Bevilling af EU-midler

Kan Kommissionen give følgende oplysninger om EU's bevillinger til Mettmann amtskommune og byerne Duisburg, Düsseldorf, Neuss, Remscheid, Solingen og Wuppertal (i Nordrhein-Westfalen):

1. Hvad er summen af modtagne EU-strukturmidler, og hvordan er midlerne fordelt på de enkelte fonde og de forskellige fællesskabsprogrammer og -initiativer?

2. Hvor stort er omfanget af EU-midler, som i henhold til andre budgetposter siden 1999 er blevet bevilget til pilotprojekter eller, som direkte tilskud, til universiteter, forskningsinstitutter, virksomheder og andre initiativtagere i de ovennævnte byer og i Mettmann amtskommune?

3. Hvor stort er antallet af arbejdspladser, der er blevet skabt eller bevaret på grund af denne støtte?

Svar afgivet på Kommissionens vegne af Romano Prodi

(4. marts 2004)

Kommssionen er i færd med at indhente de oplysninger, der er nødvendige for at besvare spørgsmålet, og skal meddele resultatet af sine efterforskninger, så snart det foreligger.
DA Den Europæiske Unions Tidende CE 88/282

(2004/C 88 E/0289)

SKRIFTLIG FORESPØRGSEL E-1110/04

af Christine De Veyrac (PPE-DE) til Kommissionen

(14. april 2004)

Om: Transeuropæiske transportnet

Listen over de transeuropæiske transportnets prioriterede projekter er nu under endelig udarbejdelse i Rådet og Europa-Parlamentet.

Hvilken myndighed træffer afgørelse om den nøjagtige linjeføring af disse projekter?

Er det Kommissionen i kraft af dennes gennemførelsesbeføjelser?

Er det Europa-Parlamentet og Rådet, som er lovgivere og i forbindelse med denne sag anvender fælles beslutningstagning?

Eller er det den enkelte medlemsstat for den del af projektet, der vedrører dennes territorium?

Bliver de lokale myndigheder hørt?

Og endelig, i hvor stor udstrækning vil de lokale organisationer og borgerne blive inddraget i fastlæggelsen af linjeføringerne?

Svar afgivet på Kommissionens vegne af Loyola de Palacio

(30. april 2004)

Ansvaret for fastlæggelsen af den nøjagtige linjeføring af et prioriteret projekt påhviler projektinitiativtageren, som kan være staten, en region eller en lokal administration afhængigt af de retsregler, der gælder i vedkommende medlemsstat. Europa-Parlamentets og Rådets direktiv 2001/42/EF af 27. juni 2001 om vurdering af bestemte planers og programmers indvirkning på miljøet (1) og 85/337/EØF af 27. juni 1985 om vurdering af visse offentlige og private projekters indvirkning på miljøet (2) finder anvendelse på de nævnte projekter. Direktiverne indeholder krav om inddragelse af alle relevante aktører. Desuden gælder der nationale procedurer for udstedelse af projektgodkendelse eller byggetilladelser, som indeholder krav om høring af de berørte parter.

(1) EFT L 197 af 21.7.2001.

(2) EFT L 175 af 5.7.1985 som ændret ved Rådets direktiv 97/11/EF af 3. marts 1997, EFT L 73 af 14.3.1997.
DA Den Europæiske Unions Tidende CE 88/697

(2004/C 88 E/0716)

SKRIFTLIG FORESPØRGSEL E-0427/04

af Christopher Huhne (ELDR) til Kommissionen

(17. februar 2004)

Om: Statsborgeres bopæl i en anden medlemsstat

Kan Kommissionen opgive, hvor mange borgere fra hver enkelt medlemsstat der er bosiddende i hver enkelt af de andre medlemsstater for hvert enkelt år inden for de sidste ti år, for hvilke der foreligger tal?

Kan den ligeledes opgive antallet af ikke-EU-statsborgere i hver enkelt medlemsstat for hvert enkelt år inden for de ti år og om muligt oplyse antallet af amerikanske statsborgere?

Svar afgivet på Kommissionens vegne af Pedro Solbes Mira

(16. marts 2004)

Tabellerne, der er sendt direkte til det ærede medlem og til Parlamentets sekretariat, viser antallet af udenlandske statsborgere, som boede i medlemsstaterne i perioden 1994-2003. Hvor det har været muligt, er antallet af udenlandske statsborgere opdelt på statsborgerskab i de enkelte medlemsstater, samlet antal ikke-EU-statsborgere og antal amerikanske statsborgere. For at maksimere dataserierne omfatter tabellen for 1994 tal for Østrig, Finland og Sverige, selvom disse lande ikke var medlem af EU på daværende tidspunkt.

Tallene i tabellerne er baseret på de data, der løbende stilles til Eurostats rådighed. De nationale statistikkontorer leverer dataene til Eurostat i forbindelse med en årlig anmodning om data vedrørende migrationsstrømme og samlet antal indvandrere.

Af nedenstående årsager er det ikke muligt at besvare spørgsmålene fuldt ud. Der findes ikke statistikker over antal udenlandske statsborgere for alle medlemsstater og for alle år. Foreligger der data, skal disse fortolkes med en vis forsigtighed. Medlemsstaterne bruger ikke samme datakilder og definitioner på bopæl, og dette kan indvirke på sammenligneligheden af de forskellige medlemsstaters statistikker.

Tabellen for 2001 er den mest fuldstændige. Befolkningstællingerne for 2001 giver supplerende oplysninger, som kan bruges til at kontrollere tal fra andre datakilder eller som information, hvis der ikke findes andre data. Statistikkerne over udenlandske statsborgere i Luxembourg og Østrig er baseret på folketællingen og foreligger derfor kun for 2001. På samme måde foreligger statistikkerne for Frankrig kun for 1999, der er det år, hvor der sidst er foretaget en befolkningstælling i Frankrig.
og 4. Hvad angår påstanden om den ulovlige losseplads med asbestholdigt materiale, kan der muligvis være tale om en overtrædelse af fællesskabslovgivningen vedrørende affald, navnlig artikel 4, 8 og 9 i direktiv 75/442/EØF om affald (16), som ændret, og artikel 2 i direktiv 91/689/EØF om farligt affald (17).

Da den ikke har kendskab til de specifikke forhold, som beskrives af det ærede medlem, vil Kommissionen træffe de nødvendige foranstaltninger for at indsamle nærmere oplysninger og for inden for den frist, den har i henhold til traktaten, at sikre, at fællesskabslovgivningen overholdes.

Hvis Kommissionen konkluderer, at fællesskabslovgivningen overtrædes i dette specifikke tilfælde, vil den som EF-traktatens vogter ikke tøve med at træffe alle nødvendige foranstaltninger, herunder overtrædelsesprocedurer i henhold til EF-traktatens artikel 226, for at sikre overholdelse af den relevante fællesskabslovgivning.

Hvad angår direktiv 87/217/EØF om forebyggelse af miljøforurening med asbest, vedrører dette direktiv hovedsageligt bekæmpelse af forurening fra fremstillingen af råasbest og arbejde med asbestholdige produkter. Det indeholder kun nogle få overordnede bestemmelser om transport og bortskaffelse af asbestholdigt affald. På grundlag af de oplysninger, som det ærede medlem har forelagt, er det ikke muligt at afgøre med sikkerhed, om der foreligger en overtrædelse af dette direktiv.
Den frie bevægelighed for personer er en af de grundlæggende friheder, der er sikret i fællesskabslovgivningen, bl.a. retten til at bo og arbejde i en anden medlemsstat. Med hensyn til arbejdstagere hedder det i EF-traktatens artikel 39, stk. 2, at »den forudsætter afskaffelse af enhver i nationaliteten begrundet forskelsbehandling af medlemsstaternes arbejdstagere«. Rådets forordning (EØF) nr. 1612/68 af 15. oktober 1968 om arbejdskraftens frie bevægelighed inden for Fællesskabet (1) gennemfører EF-traktatens artikel 39, stk. 2, mens Rådets direktiv 68/360/EØF af 15. oktober 1968 om afskaffelse af restriktioner om rejse og ophold inden for Fællesskabet for medlemsstaternes arbejdstagere og deres familiemedlemmer (2) afskaffer restriktioner om rejse og ophold i Fællesskabet for medlemsstaternes arbejdstagere og deres familier. Vandrende arbejdstagere i EU kan således udøve deres ret til fri bevægelighed ved blot at fremvise et gyldigt id-kort eller pas (3). Ifølge Domstolen har medlemsstaterne ret til at kontrollere pas eller id-kort (4) og kræve, at statsborgere fra andre medlemsstater melder sig hos de kompetente myndigheder i medlemsstaterne. Sådanne juridiske formalia må ikke udformes på en sådan måde, at de begrænser den frie bevægelighed som omfattet af EF-traktaten eller begrænser medlemsstaternes statsborgeres ret til indrejse og ophold i en anden medlemsstat, med de formål, der omfattes af fællesskabsretten. (5) Værtsmedlemsstaten kan også kræve, at den vandrende arbejdstager indhenter en opholdstilladelse. Samme regler gælder for andre EU-statsborgere, som udnytter deres ret til fri bevægelighed og ophold.

I henhold til Kommissionens oplysninger har Spanien ophævet forpligtelsen til at indkøbe en opholdstilladelse for EU-borgere, der er arbejdstagere, selvstændige eller studerende, eller som har en permanent opholdstilladelse. Frankrig har også for nylig vedtaget en lov, som afskaffer denne forpligtelse for alle EU-borgere, men den finder ikke anvendelse på arbejdstagere fra tiltrædelseslandene, der stadig skal have en opholdstilladelse, så længe overgangsbetingelserne varer. De resterende medlemsstaters lovgivning omfatter stadig en forpligtelse for EU-borgere til at indhente en opholdstilladelse.
DA Den Europæiske Unions Tidende CE 84/626

(2004/C 84 E/0699)

SKRIFTLIG FORESPØRGSEL E-0551/04

af Proinsias De Rossa (PSE) til Kommissionen

(26. februar 2004)

Om: Gennemførelse af direktivet om vurderinger af indvirkningen på miljøet i Irland

Hvilke oplysninger har Kommissionen modtaget fra den irske regering som svar på den begrundede udtalelse, som den ifølge Kommissionens pressemeddelelse IP/03/1070 sendte til Irland i juli 2003, vedrørende den irske lovgivnings manglende hensyntagen til de følsomme områder eller den samlede påvirkning af små individuelle projekter, som tilsammen har en væsentlig indvirkning i henhold til betydningen af Rådets direktiv 85/337/EØF (1) om vurdering af visse offentlige og private projekters indvirkning på miljøet, som ændret ved direktiv 97/11/EF (2)?

Hvilke foranstaltninger har Kommissionen truffet eller overvejer den at træffe i denne sag?

Svar afgivet på Kommissionens vegne af Margot Wallström

(23. marts 2004)

Det spørgsmål, som det ærede medlem henviser til, vedrører Kommissionens beslutning om at forelægge sagen om Irlands manglende overholdelse af Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet, ændret ved Rådets direktiv 97/11/EF af 3. marts 1997, for Domstolen. Et af problemerne vedrørte de irske myndigheders tilgang til bestemmelserne i irsk lovgivning, der gør det muligt at foretage vurdering af virkning på miljøet (VVM) for de projekter, der henhører under bilag II i direktivet, og som ligger under den irske lovgivnings tærsker for obligatorisk VVM. Disse bestemmelser om lavere tærskler for VVWM er vigtige for at sikre, at der tages tilstrækkeligt hensyn til mindre projekter, der kan påvirke følsomme områder, eller som, når der er tale om flere kombinerede projekter, kan forårsage betydelige virkninger på miljøet. Kommissionen var ikke overbevist om, der var truffet passende administrative foranstaltninger til at give disse bestemmelser nogen virkelig mening, således at det ville resultere i, at projekter, der lå under tærsklerne, men som havde stor miljømæssig betydning, ville blive godkendt uden forudgående VVM. I september 2003 sendte de irske myndigheder Kommissionen et eksemplar af den nye administrative vejledning om anvendelsen af de relevante bestemmelser i den irske lovgivning. Denne vejledning var blevet offentliggjort i august 2003 (3). For at kunne gennemgå denne vejledning besluttede Kommissionen senere at suspendere beslutningen om at forelægge sagen vedrørende Irland for Domstolen. Kommissionen skal træffe en ny beslutning i sagen i løbet af 2004.

(1) EFT L 175 af 5.7.1985, s. 40.

(2) EFT L 73 af 14.3.1997, s. 5.

(3) »Environmental Impact Assessment (EIA) Guidance for Consent Authorities regarding Sub-threshold Development«, Department of the Environment, Heritage and Local Government, August 2003, ISBN 0-7557-1657-4.